Elisabeth Eide

Elisabeth Eide (født 1950Eksil og maske-spill, Dagbladet.no, 2003.) er en norsk filolog, medieforsker og forfatter. Hun er professor emerita ved journalistutdanningen ved Oslomet – storbyuniversitetet, og professor II ved  Institutt for informasjons- og medievitenskap, Universitetet i Bergen. 

I sitt akademiske virke har Eide beskjeftiget seg med utenriksnyheter og internasjonal dekning i norske medier, herunder norske mediers dekning av krig og konflikter. 

 Bakgrunn 
Elisabeth Eide ble født 22. juli 1950 i Bergen og vokste opp i Fana sør for byen. Familien sto utenfor statskirken, noe som var uvanlig på den tiden. Historikeren Ida Blom var en venn av familien. Eide ble i 1977 cand.philol. fra Universitetet i Bergen med en hovedoppgave i norsk om Kåre Holt - «Arbeiderpartiets husdikter»? En analyse av «Opprørere ved havet». I 2002 tok Eide dr.art.-graden ved Universitetet i Oslo på avhandlingen «Down there» and «up here». Europe's others' in Norwegian feature stories.«Down there» and «up here». «Europe's Others» in Norwegian feature stories , Universitetet i Oslo. 

 Politisk aktivitet 
Eide var fra 1974 av engasjert i ml-bevegelsen. Hun deltok, sammen med blant andre daværende formann Pål Steigan og sentralkomitemedlem Tron Øgrim, i den norske AKP(m-l)-delegasjonen som reiste til Kambodsja i september 1978 etter invitasjon fra Pol Pot.Nik Brandal: «Ein skulle vere bra dum for å svelte i Kampuchea» - AKP(m-l) vitjar Pol Pot, 1978 , Kader.no, også publisert i Syn og Segn, nr. 4, 2007. og hadde møte med Pol Pot. Hun har siden tatt avstand fra den holdning hun den gang inntok til det som skjedde i Kambodsja.Elisabeth Eide: «M-l-kynismens røtter», Dagbladet, 8. 8. 2003. 

Det politiske engasjementet i AKP varte til ut på 1980-tallet. Etter det har hun vært partipolitisk uavhengig. Hun medvirket ved etablering av Afghanistankomiteen, og ledet komiteens kontor i Peshawar 1987-1988. Hun har vært aktiv i Norsk PEN og vært aktiv i arbeidet med Forfatternes hus i Kabul. I 2001 advarte hun mot invasjon av Afghanistan etter 11. september 2001.

Hun sier i 2023 at engasjement på den revolusjonære venstresiden er et lukket kapittel i hennes liv.

 Virke 

Før hun begynte som forsker og universitetslærer arbeidet hun som journalist og  lektor i skolen. Eide har særlig studert kjønnsroller og kjønnsulikhet i mediene. Hun var opptatt av seksualisering av kvinner i media i form av fokus på utseende, privatliv og omsorgsoppgaver, i kontrast til fremstilling av menn.

Under Nordiske Mediedager i Bergen i mai 2015, presenterte Eide en undersøkelse av forholdet mellom kjønn og journalistikk i norske medier. Da slo Eide fast at mannlige programledere hyppigere har mannlige gjester. Tallene ble presentert i Dagsavisen 6. mai. I undersøkelsen hevdes det at blant annet at programmet «Skavlan» har en stor skjevfordeling med 35 prosent kvinner og 65 prosent menn. Tallene er omdiskuterte blant annet fordi studiomusikerne i programmet ble regnet med. Skavlans egne tall viser en fordeling på 44 prosent kvinner og 56 prosent menn. Eide ønsket ikke å kommentere tallbrukenSlakter kjønnsregnskap, Klassekampen.. Eide foreslo overfor Klassekampen at den andre redaktøren av boken burde svare på spørsmålet. Tallene er korrekt gjengitt i boken "Etter beste kjønn"

 Bibliografi 
 Faglitterært forfatterskap 

Blant Eides faglitterære utgivelser er: 

 Med mobiltelefon på flukt, med Afshin Ismaeli og Amin Senatorzade (Pax 2017) 
 Media and Global Climate Knowledge. Antologi, med Risto Kunelius, Matt Tegelberg og Dmitry Yagodin. Palgrave Macmillan 2017 
 Etter beste kjønn. Antologi, med Kristin Skare Orgeret, Universitetsforlaget 2015
 Afghanistan - ingen fred å få, med Terje Skaufjord. Pax 2014 
 Ut av medieskyggen. Representasjon av funksjonshemmede i media. Antologi med Jan Grue og Tonje Vold. Fagbokforlaget 2014 
 Klima, medier og politikk. Antologi med Dag Elgesem, Siri Gloppen og Lise Rakner, Abstrakt forlag 2014 
 Den lengste krigen. Mediedekning av krigen i Afghanistan. Antologi med Rune Ottosen. Abstrakt forlag 2013 
 Den globale drabantbyen. Antologi, med Sharam Alghasi og Thomas Hylland Eriksen, Cappelen Akademisk 2012 
 Media Meets Climate. Antologi med Risto Kunelius. Nordicom 2012 
 Media in Motion. Antologi, med Kaarina Nikunen, Ashgate 2011
 Down there and up here. Orientalism and Othering in Feature Stories. Hampton Press 2011 
 Pakistan. Midt i verden, med Terje Skaufjord, Pax 2010 
 Global Climate - Local Journalisms. Antologi med Risto Kunelius og Ville Kumpu. ProjektVerlag 2010 
 Transnational media events. The Mohammed Cartoons and the Imagined Clash of Civilizations, med Risto Kunelius og Angela Phillips (red.), 2008
 Verden skapes hjemmefra. Pressedekningen av den ikke-vestlige verden fra 1902 til 2002, med Anne Hege Simonsen, 2008
 Reading the Mohammed Cartoons Controversy, med Risto Kunelius, Oliver Hahn og Roland Schroeder (red.), 2007
 Mistenkelige utlendinger. Minoriteter i norsk presse gjennom hundre år, med Anne Hege Simonsen, 2007
 Å se verden fra et annet sted, med Anne Hege Simonsen, 2004
 Krigens retorikk, med Rune Ottosen (red.), 2002
 Narrespeil. Kjønn, sex og medier, 2000
 De der nede. Reportasje utenfor allfarvei, 1996, 2. utgave 2001

 Skjønnlitterært forfatterskap 
I 1994 debuterte Eide som skjønnlitterær forfatter med romanen Til Kabul faller. Hun har til sammen forfattet fem romaner der handlingen oftest er lagt til den internasjonale scene.
 Å finne deg igjen, roman, 2005
 Bitre mandler. Atten forfattere i Kabul, med Eugene Schoulgin (red.), 2004
 Skyteskiver, kriminalroman, 2000
 Der mørket leker med tiden, roman, 1998
 Utviklingens hjul, kriminalroman, 1997
 Til Kabul faller, spenningsroman, 1994

 Priser og utmerkelser 
 Ossietzkyprisen 2002
 Norsk Medieforskerlags formidlingspris 2008«Formidlingspris til Culcom-forsker Elisabeth Eide», Culcom, Universitetet i Oslo.
 Norsk Medieforskerlags hederspris 2014

 Referanser 

 Kilder 
 Presentasjon av Elisabeth Eide i Forfatterkatalogen på Forfattersentrums nettsider

 Eksterne lenker 



  Elisabeth Eide i NRK Forfatter
  Guri Hjeltnes Et bankende hjerte. Om journalist, forsker og globetrotter Elisabeth Eide Minibiografi i Prosa 03|10


Kategori:Norske romanforfattere
Kategori:Norske krimforfattere
Kategori:Norske sakprosaforfattere
Kategori:AKP-politikere
Kategori:Personer fra Bergen kommune